Maureen O'Sullivan

Maureen Paula O'Sullivan, nada en Boyle (condado de Roscommon) o 17 de maio de 1911 e finada en Scottsdale (Arizona) o 23 de xuño de 1998, foi unha actriz irlandesa-estadounidense. Alcanzou popularidade por interpretar o papel de Jane, a compañeira de Tarzán xunto a Johnny Weissmüller.

 Traxectoria 
O'Sullivan naceu en Irlanda no seo dunha familia católica. O seu pai era Charles Joseph Sullivan (4 de novembro de 1880-3 de xullo de 1974), oficial dos Rangers Connaught que serviu na primeira guerra mundialProfile, filmreference.com. Consultado o 22 de setembro de 2015. e Renée Fraser (11 de xaneiro de 1884-6 de febreiro de 1969). Asistiu a un colexio de monxas en Dublín e posteriormente ao Convento do Sagrado Corazón (Londres). Unha das súas compañeiras de clase foi Vivian Mary Hartley, que triunfou como actriz co nome de Vivien Leigh. Logo de rematar os seus estudos en París, O'Sullivan regresou a Dublín e comezou a traballar polos pobres.

Frank Borzage, director de cine que estaba rodando o musical da 20th Century Fox Song o' My Heart (1930) en Dublín, coñeceuna e fíxolle unha proba de cámara con Dublín, coa que obtivo o papel de Eileen O'Brien, polo que a invitou a Hollywood a acabar a rodaxe. O'Sullivan aceptou e con dezanove anos viaxou a California acompañada pola súa nai.

A pesar de que o primeiro filme da actriz tivo pouco éxito, ese mesmo ano rodou outros musicais. Co mesmo Borzage rodou un ano despois A Connecticut Yankee (1931) xunto con Will Rogers.

En 1932 deixou a Fox e comezou a traballar para a Metro Goldwyn Mayer, iniciando a etapa que lle proporcionou os seus maiores éxitos profesionais. Ese mesmo ano protagonizou xunto a Johnny Weissmüller o filme Tarzan the Ape Man, dirixido por W. S. Van Dyke e producidp por Irving Thalberg. Nese filme, libre aíndo do código Hays da censura nos Estados Unidos, encarnou o papel de Jane Parker, compañeira de Tarzán. O sonado éxito do filme fixo que O'Sullivan repetise a personaxe noutras cinco ocasións. Entre os guionistas de Tarzan Escapes (1936), estaba John Farrow, co que contraeu matrimonio en setembro de 1936. Unha das fillas do matrimonio foi a actriz Mia Farrow.

A década de 1930 foi unha boa época para O'Sullivan, e ademais de na serie de Tarzán participou noutros filmes destacados como The Barretts of Wimpole Street (1934), The Thin Man (1934) ou A Day At The Races (1937), xunto aos irmáns Marx. Pouco a pouco foi abandonando as rodaxes ata que en 1942 deixou de traballar para atender o seu marido, enfermo de tifo e coidar os seus sete fillos.

En 1948 volveu para rodar un papel de coprotagonista en The Big Clock con Ray Milland e Charles Laughton, dirigida polo seu esposo John Farrow para Paramount Pictures. Continuou a aparecer ocasionalmente nos filmes do seu marido e na televisión. En 1960 xa consideraba que estaba completamente retirada. En 1958, o fillo máis vello da parella, Michael, morreu nun accidente aéreo en California.

O actor Pat O'Brien animouna a participar nunha compañía de verán, e a obra A Roomful of Roses estreouse en 1961. Iso levou a outra obra, Never Too Late, que supuxo o seu debut en Broadway. Pouco despois da estrea, Farrow faleceu dun ataque ao corazón.

Cando a súa filla Mia Farrow comezou a súa relación profesional e romántica con Woody Allen apareceu en Hannah e as súas irmás interpretando a nai de Farrow. Tamén tivo papeis en Peggy Sue casou (1986) e Stranded (1987). Mia Farrow bautizou un dos seus fillos Ronan O'Sullivan Farrow pola súa nai.

Faleceu en Arizona, o seu lugar de residencia o 23 de xuño de 1998 aos 87 anos debido a un ataque ao corazón. Está enterrada no Most Holy Redeemer Cemetery, Niskayuna, Nova York, fogar do seu marido James Cushing.

 Vida persoal 
miniatura|Voda de Maureen O'Sullivan e John Farrow (1936)
O primeiro marido de O'Sullivan foi o guionista e director australiano-estadounidense John Villiers Farrow, dende o 12 de setembro de 1936 ata a morte del o 28 de xaneiro de 1963. Ela e Farrow tiveron sete fillos: Michael Damien (1939–1958), Patrick Joseph (1942–2009), Maria de Lourdes Villiers (nada en 1945), John Charles (nado en 1946), Prudence Farrow (nada en 1948), Stephanie Farrow (nado en 1949) e Theresa Magdalena "Tisa" Farrow (nada en 1951). O'Sullivan casou  con James Cushing, un rico home de negocios, o 22 de agosto de 1983 e o matrimonio durou ata a morte dela en 1998.

Maureen O'Sullivan nacionalizouse estadounidense o 22 de outubro de 1947.O'Sullivan Petition for Naturalization #133033, ancestry.com. Consultado o 22 de setembro de 2015. Era católica romana e demócrata e apoiou a Adlai Stevenson na elección presidencial de 1952.Motion Picture and Television Magazine, novembro de 1952, páxina 33, Ideal Publishers

 Filmografía 

So This Is London (1930) como Elinor Worthing
Song o' My Heart (1930) como Eileen
Just Imagine (1930) como LN-18
The Princess and the Plumber (1930) como Princess Louise
A Connecticut Yankee (1931) como Alisande / Woman in Mansion
Skyline (1931) como Kathleen Kearny
The Big Shot (1931) como Doris Thompson
Tarzan the Ape Man (1932) como Jane Parker
The Silver Lining (1932) como Joyce Moore
Fast Companions (1932) como Sally
Strange Interlude (1932) como Madeline
Skyscraper Souls (1932) como Lynn Harding
Okay, America! (1932) como Sheila Barton
Payment Deferred (1932) como Winnie Marble
Robbers' Roost (1932) como Helen Herrick
The Cohens and Kellys in Trouble (1933) como Molly Kelly
Tugboat Annie (1933) como Patricia 'Pat' Severn
Stage Mother (1933) como Shirley Lorraine
Tarzan and His Mate (1934) como Jane Parker
The Thin Man (1934) como Dorothy Wynant
Hide-Out (1934) como Pauline Miller
The Barretts of Wimpole Street (1934) como Henrietta Barrett
David Copperfield (1935) como Dora
West Point of the Air (1935) como 'Skip' Carter
Cardinal Richelieu (1935) como Lenore di Brissac
The Flame Within (1935) como Linda Belton
Woman Wanted (1935) como Ann Gray
Anna Karenina (1935) como Kitty
The Bishop Misbehaves (1935) como Hester
The Voice of Bugle Ann (1936) como Camden Terry
The Devil-Doll (1936) como Lorraine Lavond
Tarzan Escapes (1936) como Jane Parker
A Day at the Races (1937) como Judy Standish
The Emperor's Candlesticks (1937) como Maria Orlich
Between Two Women (1937) como Claire Donahue
My Dear Miss Aldrich (1937) como Martha Aldrich
A Yank at Oxford (1938) como Molly Beaumont
Hold That Kiss (1938) como June Evans
Port of Seven Seas (1938) como Madelon
The Crowd Roars (1938) como Sheila Carson
Spring Madness (1938) como Alexandra Benson
Let Us Live (1939) como Mary Roberts
Tarzan Finds a Son! (1939) como Jane Parker
Sporting Blood (1940) como Linda Lockwood
Pride and Prejudice (1940) como Jane Bennet
Maisie Was a Lady (1941) como Abby Rawlston
O tesouro secreto de Tarzán (1941) como Jane Parker
Tarzan's New York Adventure (1942) como Jane Parker
The Big Clock (1948) como Georgette Stroud
Where Danger Lives (1950) como Julie
No Resting Place (1951) como Nan Kyle
Bonzo Goes to College (1952) como Marion Gateson Drew
All I Desire (1953) como Sara Harper
Mission Over Korea (1953) como Nancy Slocum
Duffy of San Quentin (1954) como Gladys Duffy
The Steel Cage (1954) como Gladys Duffy
Os prisioneiros (1957) como Doretta Mims
Wild Heritage (1958) como Emma Breslin
Never Too Late (1965) como Edith Lambert
The Phynx (1970) como Maureen O'Sullivan
Too Scared to Scream (1985) como Inez Hardwick
Hannah e as súas irmás (1986) como Norma
Peggy Sue casou (1986) como Elizabeth Alvorg
Stranded (1987) como Grace Clark
Good Old Boy: A Delta Boyhood (1988) como Aunt Sue

 Notas 

 Véxase tamén 
 Bibliografía 


 Ligazóns externas 
 Maureen O'Sullivan as "Jane" Photo Gallery
 Photographs of Maureen O'Sullivan

Categoría:Nados no condado de Roscommon
Categoría:Nados en 1911
Categoría:Finados en 1998
Categoría:Actores de Irlanda
Categoría:Paseo da Fama de Hollywood